Diari Oficial de la Generalitat Valenciana


Sumari del DOGV 5754, del 02-05-2008 (2008/5231)

RESOLUCIÓ de 21 d'abril de 2008, del Rectorat de la Universitat Jaume I, per la qual es convoca un procés selectiu per a la selecció d'un/a oficial de suport en programes internacionals en el marc de la Càtedra UNESCO de Filosofia per a la Pau d'aquest organisme, amb nomenament de funcionari/ària interí/ina a temps complet.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5754

Data del DOGV
:   02-05-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/5231


Data del document
:   21-04-2008

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu
    * professió administrativa
    * lingüística
    * professió de la informació
    * universitat

RESOLUCIÓ de 21 d'abril de 2008, del Rectorat de la Universitat Jaume I, per la qual es convoca un procés selectiu per a la selecció d'un/a oficial de suport en programes internacionals en el marc de la Càtedra UNESCO de Filosofia per a la Pau d'aquest organisme, amb nomenament de funcionari/ària interí/ina a temps complet. [2008/5231]  
D'acord amb el que preveu l'article 10 de la Llei de 12 d'abril, de l'Estatut Bàsic de l'Empleat Públic, aquest Rectorat de la Universitat Jaume I, fent ús de les competències que li confereix la legislació vigent, convoca un procés selectiu per a la selecció d'un/a oficial de suport en programes internacionals en el marc de la Càtedra UNESCO de Filosofia per a la Pau d'aquest organisme, amb nomenament de funcionari/ària interí/ina a temps complet d'acord amb les següents bases:  
1) Denominació del lloc de treball: oficial de suport en programes internacionals en el marc de la Càtedra UNESCO de Filosofia per a la Pau.   
2) Retribució íntegra mensual.  
Les retribucions seran les corresponents a la classificació C16E012.  
3) Objecte i període  
Realització de les tasques pròpies de suport en programes internacionals en el marc de la Càtedra UNESCO de Filosofia per a la Pau (codi del projecte: 07G091).  
La duració prevista d'aquest nomenament serà de 12 mesos. En tot cas, aquesta duració estarà vinculada a la duració del projecte i a la disponibilitat pressupostària d'este.  
4) Jornada de treball: 35 hores setmanals.   
5) Requisits dels aspirants  
- Ser espanyol o nacional d'un estat membre de la Unió Europea o nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta es troba definida en el Tractat Constitutiu de la Comunitat Europea.  
- Tindre complits 16 anys.  
- Estar en possessió del títol de Batxiller, BUP, Formació Professional de segon grau o equivalent. En el cas de titulacions obtingudes en l'estranger caldrà estar en possessió de la credencial que acredite la seua homologació.  
- No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
- No haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, al seu estat, l'accés a la funció pública.  
 Titulació d'anglès de nivell superior  
Aquests requisits hauran de posseir-se el dia de la finalització del termini de presentació de sol·licituds, i mantindre's fins el moment del nomenament com a funcionari interí.  
Si en qualsevol moment posterior a l'aprovació de la llista d'admesos/exclosos, fins i tot una vegada finalitzat el procés selectiu, s'advertira inexactitud o falsedat en les sol·licituds o en la documentació aportada pel personal aspirant, aquesta es considerarà defecte irreparable i es resoldrà amb la seua exclusió del procediment.  
6) Mèrits preferents  
· Estudis de la llicenciatura de Filologia Anglesa o Traducció i Interpretació  
· Experiència relacionada amb el projecte  
· Formació en temes de pau, conflictes i desenvolupament  
· Coneixement i experiència en les principals tècniques de sensibilització en la pau, transformació pacífica de conflictes i desenvolupament  
7) Sistema selectiu de la plaça  
Per part de la comissió encarregada de resoldre aquesta selecció, es valoraran els currículums dels aspirants d'acord amb el barem que figura en l'annex II. La comissió podrà, si ho considera oportú, realitzar una prova i entrevistar els aspirants. En el supòsit de fer la prova, aquesta serà eliminatòria i podrà ser teòrica i/o pràctica; es puntuarà de 0 a 10 punts i caldrà obtenir un mínim de 5 punts per a superar-la.  
La comissió avaluadora podrà declarar desert el procediment de selecció en cas que valorats els mèrits i, si escau, realitzada la prova i l'entrevista, el perfil dels candidats no s'ajuste, en la seua totalitat, a les necessitats del projecte.  
8) Comissió avaluadora  
La comissió avaluadora tindrà l'estructura que figura en l'annex III d'aquesta convocatòria.  
Els membres de la comissió hauran d'abstindre's d'intervindre quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El president podrà sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.  
La comissió resoldrà tots els dubtes que puguen sorgir de l'aplicació d'aquestes normes, així com els que puguen produir-se dels casos no previstos.  
El procediment d'actuació de la comissió s'ajustarà en tot moment al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Per a qualsevol aclariment sobre la convocatòria, les persones interessades podran dirigir-se a Sophia Herrero Rico, de la Càtedra UNESCO de Filosofia per a la Pau, email: pltckrtd@bz.hgt.op  
9) Presentació d'instàncies  
Les sol·licituds, formalitzades d'acord amb el model que s'adjunta en l'annex I, juntament amb el currículum i els documents que acrediten els mèrits al·legats, s'hauran de presentar al Registre General de la Universitat Jaume I o per qualsevol dels procediments establits en l'article 38 de la Llei 30/1992, de 26 de novembre, en el termini de 10 dies naturals a partir del dia següent a la seua publicació en el Diari Oficial de la Comunitat Valenciana.  
A la sol·licitud s'afegirà la següent documentació:  
a) Una fotocòpia del DNI.  
b) Currículum amb els mèrits al·legats documentalment.  
En l'apartat «Codi» de la sol·licitud haurà de figurar el número 11.441  
Les instàncies presentades a les oficines de correus hauran de complir amb el procediment establit en l'article 205.3 del Reglament dels Serveis de Correus. Les instàncies es presentaran en sobre obert perquè l'empleat estampe el segell de dates en la part superior esquerra d'estes, havent de figurar amb claredat el nom de l'oficina i la data.  
No serà necessària la compulsa dels documents que se presente fotocopiats, bastant la declaració jurada de l'interessat sobre l'autenticitat d'estos, així com les seues dades que figuren en la instància, sense perjuí que en qualsevol moment la comissió o la Universitat puga requerir als aspirants perquè acrediten la veracitat de les circumstàncies i documents aportats, que hagen sigut objecte de valoració.  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seua nacionalitat i, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb què tinguen el dit vincle. Així mateix, hauran de presentar la declaració jurada o promesa d'aquest que no està separat de dret del seu cònjuge i, si escau, del fet que l'aspirant viu a les seues expenses o està a càrrec seu.  
10) Llista d'admesos i resultat de la selecció  
Finalitzat el termini per a presentar instàncies, el rector dictarà una resolució per la qual s'aprovarà la llista d'admesos i exclosos en aquest procés selectiu, així com la composició de la comissió avaluadora encarregat de jutjar-lo.  
Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran al tauler d'anuncis del Servei de Recursos Humans, que es troba a la segona planta de l'edifici Rectorat i Serveis centrals, Campus del Riu Sec de la Universitat Jaume I, i en la següent adreça d'Internet:   
11) Norma final  
Aquesta convocatòria, les seues bases i tots els actes administratius que es puguen derivar d'aquesta i de les actuacions de la comissió avaluadora podran ser impugnats per les persones interessades en els casos i la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, l'administració, si escau, podrà revisar les resolucions de la comissió avaluadora, d'acord amb l'esmentada norma.  
Castelló de la Plana, 21 d'abril de 2008.- El rector: Francisco Toledo Lobo.  
Annex I  
Instància  
Dades personals  
Primer cognom:   
Segon cognom:   
Nom:   
Data de naixement:   
DNI:  
Telèfon:   
Adreça i codi postal:   
Localitat/comarca o província:   
Codi:   
Sol·licite l'admissió en el procés selectiu per a cobrir una plaça temporal de ..., convocat per la Resolució de data ..., publicat en el Diari Oficial de la Comunitat Valenciana número ...   
Projecte:   
director/a   
Declare que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria. Així mateix, em compromet a provar documentalment els mèrits al·legats.  
La persona interessada,  
Castelló de la Plana, ?, d... de 200...  
Rectorat de la Universitat Jaume I  
Annex II  
Barem  
· Estudis universitaris, fins a 1 punt.  
· Experiència relacionada amb el projecte, fins a 4 punts.  
· Informàtica: coneixement i maneig del paquet informàtic de Microsoft per a Windows, Eudora, Internet, Endnote, Refworks, Moodel Moot, HTML i FTP i bases de dades relacionades amb la pau i el desenvolupament, fins a 2 punts.  
· Formació en temes de pau, conflictes i desenvolupament, fins a 1 punt.  
· Coneixement i experiència en les principals tècniques de sensibilització en la pau, transformació pacífica de conflictes i desenvolupament, fins a 1,5 punts.  
· Coneixements de valencià, fins a 1 punt.  
· En el supòsit de realitzar entrevista, fins a 2,5 punts.  
Annex III  
Comissió avaluadora titular:  
Tribunal titular:  
President: un vicerector o vicerectora de la Universitat Jaume I.  
Vocals: tres, en representació de la Universitat Jaume I.  
Secretari: un funcionari o funcionària de carrera del Servei de Recursos Humans, que actuarà com a secretari o secretària amb veu però sense vot.  
Comissió avaluadora suplent: la mateixa estructura.